hotchpotch/miracl-hf-unified huggingface dataset:
ఫిరాయింపు
రాజకీయాల్లో ఒక రాజకీయ పార్టీకి విధేయుడిగా ఉంటూ ఆ రాజకీయ పార్టీ తరపున ఎన్నికలలో నిలబడి గెలిచి పదవులను పొందిన తరువాత అక్రమంగా మరొక పార్టీలో చేరడాన్ని ఫిరాయింపు లేదా పార్టీ ఫిరాయింపు అంటారు. అక్రమంగా పార్టీ ఫిరాయించిన వ్యక్తిని పార్టీ ఫిరాయింపుదారు లేదా పార్టీ నమ్మకద్రోహి అంటారు.
భారత రాజ్యాంగంలోని 10వ షెడ్యూల్ ప్రకారం ఒక పార్టీ గుర్తుపై పోటీ చేసి గెలిచాక మరో పార్టీలో చేరితే పార్టీ ఫిరాయింపుల నిరోధక చట్టం వర్తిస్తుంది. ఎన్నికైన పార్టీని వదిలేసి, మరో పార్టీలోకి చేరే అభ్యర్థులు ఈ చట్టం ద్వారా అనర్హులవుతారు. ఒక పార్టీ పక్షాన ఎన్నికై, మరో పార్టీలో చేరడమనేది అనైతిక, రాజ్యాంగ వ్యతిరేకమైన చర్య. ఈ తరహా చర్యలను నివారించడానికే ఈ చట్టం చేశారు.
కానీ ఈ చట్టం వల్ల ఎవరూ ఇంత వరకు అనర్హత వేటుకి గురికాబడలేదు...
డిస్క్ స్టోరేజ్
కంప్యూటరులో ఫ్లాపీ డిస్కు, హార్డు డిస్కు, కంపాక్టు డిస్కులను సమాచారము నిల్వ చేయుటకు ఉపయోగిస్తాము. ఈ డిస్కులతో సమాచారము చదువుటకు, వ్రాయుటకు సంబంధిత డిస్కు డ్రయివులు ఉపయోగపడతాయి. ఫ్లాపీ డిస్కు కొరకు ఫ్లాసి డిస్కు డ్రయివు మొదలగునవి.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
నిర్మలా సీతారామన్
నిర్మలా సీతారామన్ భారతదేశ తొలి మహిళ రక్షణ శాఖ మంత్రి. 1980 నుంచి 1982 వరకు ప్రధాని హోదాలో ఇందిరాగాంధీ ఈ పదవిని నిర్వహించారు. సాధారణ సేల్స్‌ మేనేజర్‌ నుంచి అంచెలంచెలుగా ఎదిగి తాజాగా అత్యంత కీలకమైన దేశ రక్షణ మంత్రిస్థాయికి చేరిన ఏకైక వ్యక్తి నిర్మలా సీతారామన్‌!! అందునా.. పూర్తిస్థాయిలో దేశ రక్షణ మంత్రిత్వశాఖను చేపట్టిన తొలి మహిళ నిర్మలనే కావడం విశేషం.
నిర్మలా సీతారామన్ 1959 ఆగస్టు 18న తమిళనాడులోని తిరుచిరాపల్లిలో జన్మించారు.
1980లో సీతాలక్ష్మీ రామస్వామి కళాశాలలో గ్రాడ్యుయేషన్ పూర్తి చేశారు. న్యూఢిల్లీలోని జవహర్‌లాల్ నెహ్రూ యూనివర్సిటీ నుంచి ఎంఫిల్ (ఇంటర్నేషనల్ స్టడీస్) పట్టా పొందారు.
తొలినాళ్లలో ‘ప్రైస్ వాటర్ హౌస్ కూపర్స్’ ఆడిటింగ్ సంస్థలో సీనియర్ మేనేజర్‌గా పనిచేశారు. ప్రముఖ అంతర్జాతీయ వార్తా సంస్థ బీబీసీలోనూ పనిచేశారు. 2003-05 మధ్యకాలంలో జాతీయ మహిళా కమిషన్ సభ్యురాలిగా పనిచేశారు. అత్తమామలు కాంగ్రెస్‌కు చెందినవారైనప్పటికీ బీజేపీ వైపు ఆకర్షితురాలు కావడానికి ఇది దోహదపడింది. జాతీయ మహిళా కమిషన్ సభ్యురాలిగా ఉండగా, 33% మహిళా రిజర్వేషన్ విధానానికి బీజేపీ శ్రీకారం చుట్టడం ఆమె రాజకీయ జీవితాన్ని మలుపు తిప్పింది. జాతీయ కార్యవర్గంలో చేరాల్సిందిగా ఆమెను పార్టీ ఆహ్వానించింది. 2010లో పార్టీ అధికార ప్రతినిధి బాధ్యతలు స్వీకరించారు. 2014 నాటికి రవిశంకర్ ప్రసాద్ నేతృత్వంలోని ఆరుగురు బీజేపీ అధికార ప్రతినిధుల బృందంలో ఒకరిగా ఉన్నారు.
ఈమె వివాహము మన రాష్ట్రానికి చెందిన రాజకీయ, టీవీ వ్యాఖ్యాత డాక్టర్ పరకాల ప్రభాకర్ తో జరిగింది. వీరికి ఒక కుమార్తె. ప్రభాకర్ కూడా జేఎన్‌యూలోనే చదివారు.
ఫ్లోచార్ట్
ప్రోగ్రాము వ్రాయవలసిన సమస్యకు సంబంధించిన సూచనల ప్రకారం పని ఎలా జరుగుతుంది, డేటా ఎక్కడి నుండి, ఎక్కడకు వెళుతుంది, అందుకు అవసరమయిన సూత్రములు ఏమిటి మొదలగు విషయాలను బొమ్మలు, గుర్తుల ద్వారా తెలిపేదానిని ఫోచార్ట్ అంటారు. ఎంత పెద్ద సమస్యకయినా ఫ్లోచార్టును వ్రాసుకుంటే, మనకు తెలిసిన ఏ ప్రోగ్రామింగ్ భాషలోనయినా ప్రోగ్రామును తప్పులు లేకుండా వ్రాయవచ్చును.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
రాజ్‌నాథ్ సింగ్
రాజ్‌నాథ్ సింగ్ (జ.జూలై 10 1951) భారత దేశ రాజకీయనాయకుడు. ఆయన భరతీయ జనతా పార్టీ అధ్యక్షుడుగా యున్నారు. ఆయన నరేంద్ర మోడీ నాయకత్వం లోని ఎన్.డి.ఎ ప్రభుత్వంలో కేబినెట్ మంత్రిగా పనిచేస్తున్నారు. ఆయన భౌతిక శాస్త్ర అధ్యాపకునిగా తన కెరీర్ ను ప్రారంభించారు. ఆయన జనతా పార్టీతో కలసి ఉన్నపుడు జాతీయ సంస్థ అయిన రాష్ట్రీయ స్వయంసేవక్ సంఘంతో తన అనుబంధాన్ని కొనసాగించారు.
రాజ్నాథ్ సింగ్ ఉత్తర ప్రదేశ్ రాష్ట్రంలోని ఛందౌలీ జిల్లాలో భాభౌరా అనే చిన్న గ్రామంలో రాజ్ పుత్ కుటుంబంలో పుట్టారు. గుజ్రాతీ దేవి మరియు రామ్ బదన్ సింగ్ ఈయన తల్లీదండ్రులు. ఈయన రైతు కుటుంబంలో జన్మించినా గోరఖ్ పూర్ విశ్వవిద్యాలయం నుండి భౌతికశాస్త్రంలో డిగ్రీ పట్టా పుచ్చుకున్నారు. తన 13వ యేట నుండే అంటే 1964 నుండే రాజ్నాథ్ సింగ్ రాష్ట్రీయ స్వయంసేవక్ సంఘ్ తో ముడిపడి ఉండేవారు. తాను మీర్జాపూర్ లో భౌతిక శాస్త్ర అధ్యాపకుడైన తరువాత కూడా రాజ్నాథ్ సింగ్ ఈ సంస్థతో కలిసి పనిచేసేవారు. 1974లో ఈయన భారతీయ జన సంఘ్ మీర్జాపూర్ శాఖ కార్యదర్శిగా నియమించబడ్డారు.
ఇతను ఉత్తరప్రదేశ్ జాట్ నేత. లక్నో నుంచి లోక్‌సభకు ఎన్నికయ్యారు. భారతీయ జనతా పార్టీ జాతీయాధ్యక్షుడిగా ఉన్నారు. నరేంద్ర మోడీ ప్రధాని అభ్యర్థి అయితేనే పార్టీ తిరిగి అధికారానికి వస్తుందని గట్టిగా విశ్వసించారు. ఆ దిశగా పావులు కదిపారు. మోడీ అభ్యర్థిత్వాన్ని తీవ్రంగా వ్యతిరేకించిన అద్వానీ తదితర నేతల్ని ఒప్పించేందుకు ఎంతో కష్టపడ్డారు. మోడీకి నమ్మకస్తుడైన సహచరుడయ్యారు. రాజ్‌నాథ్‌కు పదమూడేళ్లకే సంఘ్‌తో అనుబంధం ఏర్పడింది. గోరఖ్‌పూర్‌లో ఏబీవీపీ కార్యకర్తగా రాజకీయ జీవితం ఆరంభించారు. కొంతకాలం భౌతికశాస్త్ర అధ్యాపకుడిగా పనిచేశారు. జయప్రకాశ్ నారాయణ్ ఉద్యమంలో పాల్గొని రెండేళ్లు జైలు జీవితం గడిపారు. 1977లో జనతా ఉప్పెనలో శాసన సభ్యులు అయ్యారు. యువ మోర్చా జాతీయాధ్యక్షుడిగా పనిచేశారు. సంఘ్ సాన్నిహిత్యంతో భారతీయ జనతా పార్టీలో ఎదిగారు. కీలకమైన ఉత్తరప్రదేశ్ రాష్ట్రానికి ముఖ్యమంత్రిగా (2000-2002) పనిచేశారు. ముఖ్యమంత్రి పదవికి ముందు తర్వాత వాజ్‌పేయి మంత్రివర్గంలో రెండు దఫాలుగా రవాణా, వ్యవసాయ శాఖల్ని నిర్వహించారు. స్వర్ణ చతుర్భుజి లాంటి ప్రతిష్ఠాత్మక ప్రాజెక్టులు ప్రారంభించారు. సమర్థ పాలకుడిగా నిరూపించుకున్నారు. 2006-2009 మధ్య కాలంలో పార్టీ జాతీయాధ్యక్షుడిగా హిందూత్వ ఆధారంగా భారతీయ జనతా పార్టీను పునర్నిర్మించేందుకు ప్రయత్నించారు. ఆయన హయాంలోనే కర్ణాటక సహా ఏడు రాష్ట్రాల్లో పార్టీ అధికారానికి వచ్చింది. అయితే, 2009 ఎన్నికల్లో పార్టీని కేంద్రంలో అధికారంలోకి తీసుకురాలేక పోయారు. సీట్ల సంఖ్య మరింత దిగజారింది. 2013లో రెండోసారి అధ్యక్షుడిగా అవకాశం వచ్చినపుడు జాగ్రత్త పడ్డారు. పార్టీ అధికారం సంపాదించడానికి వచ్చిన అవకాశాలన్నీ ఒడిసిపట్టారు. 
రాజ్‌నాథ్‌కు భార్య, ఇద్దరు కుమారులు, కుమార్తె ఉన్నారు.
2000వ సంవత్సరం అక్టోబరు 28న ఈయన యూపీ ముఖ్యమంత్రిగా బాధ్యతలు స్వీకరించారు మరియు వీరు హైదర్ ఘర్ నుండి శాసనసభ్యునిగా రెండు సార్లు ఎన్నికయ్యారు.
రస్కిన్ బాండ్
రస్కిన్ బాండ్ (జననం: మే 19, 1934)ఆంగ్లమూలాలు కలిగిన ఒక ప్రసిద్ధ భారతీయ రచయిత.
బాల సాహిత్యంలో ఆయన చేసిన కృషికిగాను భారత ప్రభుత్వం ఆయనకు 1992లో సాహిత్య అకాడెమీ పురస్కారంతో సత్కరించింది. అంతే కాకుండా ఆయనకు 1999 లో పద్మశ్రీ, 2014 లో పద్మభూషణ్ పురస్కారం లభించాయి. ప్రస్తుతం ఆయన దత్తత తీసుకున్న కుటుంబ సభ్యులతో ముస్సోరీలో నివసిస్తున్నాడు.
గ్రాఫికల్ యూజర్ ఇంటర్ ఫేస్
గ్రాఫికల్ యూజర్ ఇంటర్ ఫేస్ విధానములో కంప్యూటరు ద్వారా మనం చేయదలచుకున్న ఏ పనినయినను, ఆదేశాలను టైపు చేయనవసరం లేకుండగనే, తెర మీద కనిపిస్తున్న బొమ్మలను ఎంచుకొనుట ద్వారా చేయవచ్చును. ఈ విధానం నేర్చుకొనటం, ఉపయోగించటం ఎంతో సులభము. ఇది వాడుకలోకి వచ్చిన తరువాత కంప్యూటర్లు వాడడం సులభం అయిపోయి సర్వులకీ అందుబాటులోకి వచ్చేయి.
హ్యాంగ్ (కంప్యూటింగ్)
కొన్ని సందర్భములలో కంప్యూటరు నందు సాఫ్ట్‌వేర్కు సంబంధించిన సమస్య వలన కంప్యూటరు హఠాత్తుగా పనిచేయటం మానివేస్తుంది. ఈ స్థితిని హ్యాంగింగ్ అంటారు. ఈ సందర్భములో కంప్యూటరును ఆపివేసి తిరిగి ప్రారంభించవలసి వుంటుంది.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
ఇంటర్నెట్ సర్వీస్ ప్రొవైడర్
మన సొంత కంప్యూటరుకు ఇంటర్నెట్ సౌకర్యమును పొందేందుకు అవకాశం కలిపించే సంస్థను ఇంటర్నెట్ సర్వీస్ ప్రొవైడర్ అంటారు. విదేశీ సంచార్ నిగం లిమిటెడ్ భారతదేశంలో గల ఒక ఇంటర్నెట్ సర్వీసు ప్రొవయిడరు.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
కృష్ణంరాజువారిపాలెం
"కృష్ణంరాజువారిపాలెం" ప్రకాశం జిల్లా కొరిశపాడు మండలానికి చెందిన గ్రామం..
ఈ గ్రామం పమిడిపాడు గ్రామ పంచాయతీ పరిధిలోని గ్రామం.
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు ప్రకాశం/అద్దంకి; 2014,మే-27; 1వపేజీ.
[2] ఈనాడు ప్రకాశం/అద్దంకి; 2014,నవంబరు-29; 1వపేజీ.
మౌస్
కంప్యూటరులో ఒకరకమయిన ఇన్పుట్ సాధనము మౌస్. విండోస్ ఆపరేటింగ్ సిస్టమ్‌లో పనిచేసేటప్పుడు ఇది ఎంతో ఉపయోగపడుతుంది. దీని ద్వారా పనులు సులభంగా, కమాండులు టైపు చేయనవసరం లేకుండా చేయవచ్చును.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
చిత్రం స్కానర్
మనం కంటితో చూసిన బొమ్మను మనసులో గుర్తుపెట్టుకొంటాము. మంచి ఆర్టిస్ట్ గనుక అయితే తాను చూసిన బొమ్మను యధాతధంగా బొమ్మగీసి చూపించగలడు. అదే విధముగా మనకు కావలసిన బొమ్మలు యధాతధముగా కంప్యూటర్‌లో భద్రపరచాలని భావిస్తే స్కానరు ఉపయోగపడుతుంది. స్కానరు ద్వారా బొమ్మలు గాని, గ్రాఫులుగాని, చేతితో రాసిన విలువైన డాక్యుమెంట్లు గాని కంప్యూటర్‌కు అందించవచ్చు. అందువలన స్కానరు చూసిన బొమ్మను "యధాతధంగా గీసే ఆర్టిస్ట్"తో పోల్చవచ్చు. స్కానర్ ద్వారా స్కాన్ చేసిన బొమ్మను కంప్యూటర్‌లో కావలసిన పేరుతో భద్రపరచవచ్చు. జెరాక్స్ మెషిన్ ద్వారా ఒక బొమ్మను జెరాక్స్ తీసినపుడు అలాంటి బొమ్మ మనకు పేపరు మీద వస్తుంది. స్కానర్ కూడా అలాంటి పనే చేస్తుంది. కాని బొమ్మను పేపరుకు బదులు కంప్యూటర్‌కు అందిస్తుంది.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
భారత కేంద్ర మంత్రిమండలి
భారత కేబినెట్ మంత్రివర్గాన్ని కేంద్ర మంత్రిమండలి అనికూడా పిలుస్తారు. కేంద్ర మంత్రిమండలి భారత ప్రభుత్వం యొక్క సామూహిక నిర్ణయాలను తీసుకునే అధికారం కలిగిఉంది. ప్రధాన మంత్రి మరియు మంత్రులు దీనిలో సభ్యులు. క్యాబినెట్ సెక్రటరీ కేంద్ర మంత్రిమండలికి సలహాదారుగా వ్యవహరిస్తారు. మిగిలిన కేంద్రమంత్రులు కేంద్ర మంత్రిమండలికి పనిలో సహాయ పడతారు.
కంప్యూటర్ ప్రింటర్
మనకు కావలసిన విషయాలను పేపరు మీద ముద్రించుకొనుటకు ప్రింటర్‌లను ఉపయోగిస్తాము. ఈ ప్రింట్‌అవుట్ లను శాశ్వత డాక్యుమెంట్లుగా దాచుకోవచ్చు. కంప్యూటర్ ప్రింటర్ సి.పి.యు నుండి వివరాలను తీసుకొని మనకు అర్ధమయ్యే భాషలో ప్రింటు చేస్తుంది. ప్రింటర్ ద్వారా పొందిన కాపీని హార్డ్ కాపీ అని కూడా అంటారు. ప్రింటర్ ద్వారా మనం పొందే రంగును బట్టి ప్రింటర్లు రెండు రకాలు.
బ్లాక్ అండ్ వైట్ ప్రింటర్స్ : ఇవి తెల్లని లేదా ఇచ్చిన రంగు పేపరు మీద నల్లని అక్షరాలు ప్రింటు చేస్తాయి.
కలర్ ప్రింటర్స్ : ఇవి రంగు రంగులలో మనం ఎన్నుకున్న రంగును బట్టి ముద్రిస్తాయి.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
ఇంపాక్ట్ ప్రింటర్
ఇంపాక్ట్ ప్రింటర్‌లలో టైపు రైటర్‌లలో ఉన్నట్లే ఇంక్‌గల రిబ్బన్ ఉంటుంది. ఈ రిబ్బన్‌పై వత్తిడి చేయడం ద్వారా పేపరుపై అక్షరాలు పడతాయి. ఈ విధంగా వత్తిడి ద్వారా అక్షరాలను ప్రింట్ చేస్తాయి కనుక వీటిని ఇంపాక్ట్ ప్రింటర్లు అంటారు. ఉదాహరణకు డాట్ మాట్రిక్స్ ప్రింటర్స్, లైన్ ప్రింటర్స్, డైసీ వీల్ ప్రింటర్స్.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
నాన్ ఇంపాక్ట్ ప్రింటర్
ఈ రకమైన ప్రింటర్లలో కాగితంపై ఏ విధమైన వత్తిడి ఉండదు. ఇంక్‌నుగాని, పొడిని (టోనర్) గాని చల్లడం ద్వారా కాగితంపై అక్షరాలు ఏర్పడతాయి. ఈ విధంగా ఏ విధమైన వత్తిడి లేకుండా ప్రింటు చేస్తాయి కనుక వీటిని నాన్ ఇంపాక్ట్ ప్రింటర్ అంటారు. ఉదాహరణకు [[ఇంక్‌జెట్ ప్రింటర్]], లేజర్ ప్రింటర్లు.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
డాట్ మ్యాట్రిక్స్ ప్రింటర్
డాట్ మ్యాట్రిక్స్ ప్రింటర్లు ఇంపాక్ట్ ప్రింటర్ల కోవలోకి వస్తాయి. దీనిలో ప్రతి అక్షరం లేదా బొమ్మ చిన్న చిన్న చుక్కల సముదాయముతో ఏర్పడుతుంది. అందువలన వీటిని డాట్ మ్యాట్రిక్స్ ప్రింటర్లు అని అంటారు. 
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
ఇంక్‌జెట్ ప్రింటర్
ఇంక్‌జెట్ ప్రింటర్లు నాన్ ఇంపాక్ట్ ప్రింటర్‌ల కోవలోకి వస్తాయి. ప్రింటు హెడ్ ద్వారా ఇంకును చల్లుతూ ప్రింటు చేస్తాయి కనుక వీటిని ఇంక్‌జెట్ ప్రింటర్లు అంటారు.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
కంప్యూటర్ స్పీకర్
మొట్టమొదట్లో కంప్యూటర్లను ఆఫీసు అవసరాలకు ఎక్కువగా ఉపయోగించేవారు. కాని ఇప్పుడు వస్తున్న హోమ్ కంప్యూటర్లు, మల్టీమీడియా కంప్యూటర్లు గృహ అవసరాలకు, సినిమాలు చూడటానికి పాటలు వినడానికి కూడా ఉపయోగపడుతున్నాయి. అందువలన కంప్యూటర్ నుండి నచ్చిన పాటలు, మాటలు స్పష్టంగా వినటానికి స్పీకర్లు ఉపయోగపడుతున్నాయి.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
నజ్మా హెప్తుల్లా
నజ్మా హెప్తుల్లా ఒక భారతీయ రాజకీయ నాయకురాలు. మోడీ కేబినెట్‌లో ఏకైక ముస్లిం నేతగా నిలిచి వార్తలలో కెక్కారు.
ఈమె ప్రముఖ స్వాతంత్య్ర సమర యోధుడు మౌలానా అబుల్ కలాం ఆజాద్ మనుమరాలు. భోపాల్‌కు చెందినవారు . ఆమె నాలుగుసార్లు కాంగ్రెస్ నుంచి, ఒకసారి భారతీయ జనతా పార్టీ నుంచి రాజ్యసభకు ఎన్నికయ్యారు. రెండుసార్లు రాజ్యసభ ఉపాధ్యక్షురాలిగా పనిచేశారు. సోనియా గాంధీతో వచ్చిన విభేదాల కారణంగా 2004లో కాంగ్రెస్‌ను వీడి భారతీయ జనతా పార్టీలో చేరారు. హమీద్ అన్సారీ మీద భారతీయ జనతా పార్టీ తరఫున ఉప రాష్ట్రపతి పదవికి పోటీ చేసి ఓడారు. ఆమె జీవశాస్త్రంలో పీహెచ్‌డీ చేశారు. పలు పరిశోధన వ్యాసాలు రచించారు. నజ్మాకు ముగ్గురు కుమార్తెలు ఉన్నారు.
రీడ్ ఓన్లీ మెమరీ
రీడ్ ఓన్లీ మెమరీ చిప్ రూపంలో లభ్యమవుతుంది. ఇది సాధారణ మెమరీ. దీని యందలి ప్రోగ్రాములు కంప్యూటరును బూటింగ్ చేయునపుడు ఉపయోగపడతాయి. దీని యందు ప్రోగ్రాములను చిప్ తయారీదారులే నిల్వ చేస్తారు. ఇది మధ్యలో మార్చటం వీలుపడని శాశ్వత మెమరీ. రీడ్ ఓన్లీ మెమరీని సంక్షిప్తంగా (ROM) అంటారు.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
రాండమ్ ఏక్సెస్ మెమరీ
రాండమ్ ఏక్సెస్ మెమరీ సాధారణ మెమరీ. కంప్యూటరు పనిచేసేటప్పుడు డేటా తాత్కాలికంగా ఇందులో నిల్వ ఉంటుంది. కంప్యూటరు ఆఫ్ చేయగానే ఇందులోని సమాచారమంతా చెరిగిపోతుంది. ఇది తాత్కాలిక మెమరీ. రాండమ్ ఏక్సెస్ మెమరీని సంక్షిప్తంగా రోమ్ (RAM) అంటారు.
రీడ్ ఓన్లీ మెమరీ - (ROM)
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
షేర్‌వేర్
కొద్ది మొత్తం చెల్లించి ఎవరయినా కాపీ చేసుకొనుటకు వీలయే సాఫ్ట్‌వేర్ ను షేర్‌వేర్ సాఫ్ట్‌వేర్ అంటారు.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
డేటా రకం
కంప్యూటరును మన అవసరం కొరకు, ఆ అవసరానికి సంబంధించిన ప్రోగ్రామును కంప్యూటరుకు అందించాలి. ప్రోగ్రాము వ్రాయటానికి Cobal, Basic, Fortran, Pascal, C, C++ మొదలగు కంప్యూటర్ ప్రోగ్రామింగ్ భాషలు ఉన్నాయి. ఈ కంప్యూటర్ ప్రోగ్రామింగ్ భాషలలో మనకు అనుకూలమైన భాషను ఎన్నుకొని ప్రోగ్రాము వ్రాస్తాము. ప్రోగ్రాము వ్రాయటానికి కొన్ని నియమ నిబంధనలు, ఆ భాషకు అనుకూలమైన డేటా రకాలు ఎన్నుకొని ప్రోగ్రాములు వ్రాస్తారు.
ప్రధానంగా డేటా టైపులు రెండు రకాలు. అవి : 1. న్యూమరిక్ డేటా (Numeric Data) 2. ఆల్ఫా న్యూమరిక్ డేటా (Alpha Numeric Data)
న్యూమరిక్ డేటా అంటే 0, 1, 2, 3, 4, 5, 6, 7, 8, 9 అనే నంబర్లతోటి ఏర్పాటవుతుంది. న్యూమరిక్ డేటాని మరల పూర్ణసంఖ్యలు Integers అనే తరగతులుగా విభజించవచ్చు.
Integrers : Integers అంటే వీటిలో అన్ని పూర్ణ సంఖ్యలే ఉంటాయి. వీటినే Whole numbers అని కూడా అంటారు. ఉదాహరణ : 0, +16, -32, +24.
Real Numbers : రియల్ నంబర్లనే సహజ సంఖ్యలు అంటారు. అన్ని రకాల సంఖ్యలు ఈ కోవలోకి వస్తాయి. ఉదాహరణ : 0, +5, 1/4, -9. న్యూమరిక్ డేటాను కంప్యూటర్ గుర్తించినప్పుడు ఆ అంకె ఉన్న స్థానాన్ని బట్టి దాని విలువ ఉంటుంది. ఈ అంకెలతో కూడిన సంఖ్యలతో కూడికలు, తీసివేతలు మొదలగు కాలిక్యులేషన్స్ చేయవచ్చు.
ఆల్ఫా న్యూమరిక్ డేటాలో ఆల్ఫాబెటిక్ డేటాకి సంబంధించిన అక్షరాలు (a నుండి z వరకు చిన్నవి, A నుండి Z వరకు పెద్దవి) గుర్తులు (?, %, @ మొదలగునవి) అంకెలు (0, 1, 2, 3, 4, 5, 6, 7, 8, 9) కూడా ఉంటాయి. అయితే ఇందులో అంకెలకు స్థాన విలువ ఉండదు. ఈ అంకెలు కూడా సాధారణ అక్షరాలలాగే (Characters) పరిగణించబడతాయి. ఇందులో వచ్చే అంకెలు, సంఖ్యలతో కూడికలు, తీసివేతలు లాంటి లెక్కలు చేయలేము. ఉదాహరణకు : జేమ్స్‌బాండ్ 777, XYZ - 1632, AIW 4289
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
ఎన్టీఆర్ గార్డెన్స్
హైదరాబాద్‌లో హుస్సేన్ సాగర్ సరస్సు ప్రక్కన 36 ఎకరాలలో ఒక చిన్న పబ్లిక్, పట్టణ ఉద్యానవనమైన ఎన్టీఆర్ గార్డెన్స్ ఉంది. 1999 నుంచి ఇది అనేక దశలలో నిర్మితమైంది, ఇది భౌగోళికంగా నగరం మధ్యలో ఉన్న ఒక ప్రధాన ఉద్యానవనం, మరియు బిర్లా మందిర్, నెక్లెస్ రోడ్ మరియు లుంబిని పార్క్ వంటివి దీనికి దగ్గరగా ఉన్న ఇతర పర్యాటక ఆకర్షణలు. ఇది ఆంధ్రప్రదేశ్ ప్రభుత్వ సూచనల క్రింద విధులు పాటించే బుద్ధ పూర్ణిమ ప్రాజెక్ట్ ద్వారా నిర్వహించబడుతుంది.
సందర్శకులకు నగరం కనిపించేలా ఎత్త్తెన రొటేటర్‌ టవర్‌ ఈ గార్డెన్‌లో ఏర్పాటు చేశారు. ఇది ఇందులో కూర్చున్న వారిని ఒకటిన్నర నిమిషంలో దాదాపు 70 అడుగుల ఎత్తుకు తీసుకు వెళుతుంది. ఎత్తుకు చేరిన తరువాత 30 సెకెన్ల పాటు చుట్టూ తిరుగుతూ నగర అందాల్ని వీక్షించవచ్చు. మళ్లీ నిమిషమున్నరలో కిందకు చేరుకోవచ్చు. ఒకేసారి 32 మంది వరకు దీనిపై కూర్చొనేందుకు వీలుంటుంది. ఇది ఎక్కిన వారు ప్రత్యేక రుసుం (రూ.25) చెల్లించవలసి ఉంటుంది.
నర్సిరెడ్డిపల్లి
"నర్సిరెడ్డిపల్లె" ప్రకాశం జిల్లా కంభం మండలానికి చెందిన గ్రామము. పిన్ కోడ్ నం. 523 372., ఎస్.టి.డి.కోడ్ = 08406.
2013, జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి జింకా సరస్వతి సర్పంచిగా ఎన్నికైనారు. [1]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు ప్రకాశం; 2013, ఆగస్టు-3; 5వపేజీ.
బసవ రామ తారకం
బసవ రామ తారకం ఆంధ్రప్రదేశ్ రాష్ట్ర మాజీ ముఖ్యమంత్రి నందమూరి తారక రామారావు గారి భార్య. బసవతారకానికి ఎన్టీఆర్ తో 1942 మే నెలలో వివాహం జరిగింది. వీరికి మొత్తం 12 మంది పిల్లలు, వీరిలో ఎనిమిది మంది కుమారులు కాగా, నలుగురు కుమార్తెలు. బసవతారకం ఎన్టీఆర్ కి మేనమావ కూతురు. ఈమె 1985లో కాన్సర్ వ్యాధితో మరణించారు. ఈమె జ్ఞాపకార్థం హైదరాబాద్ లో ఒక క్యాన్సర్ హాస్పిటల్ స్థాపించబడింది.
తారక రామారావు, బసవతారకం దంపతులకు 12 మంది సంతానం. పన్నెండు మందిలో ఎనిమిది మంది కుమారులు కాగా, నలుగురు కుమార్తెలు. రామకృష్ణ (సీనియర్) జయకృష్ణ, సాయికృష్ణ. హరికృష్ణ, మోహనకృష్ణ, బాలకృష్ణ, రామకృష్ణ (జూనియర్), జయశంకర్ కృష్ణ కుమారులు కాగా; గారపాటి లోకేశ్వరి, దగ్గుబాటి పురంధరేశ్వరి, నారా భువనేశ్వరి, కంటమనేని ఉమామహేశ్వరి కుమార్తెలు.
కొప్పరపు వేంకట సుబ్బరాయ కవి
కొప్పరపు వేంకట సుబ్బరాయ కవి తన సోదరుడు కొప్పరపు వేంకటరమణ కవితో కలిసి కొప్పరపు సోదర కవులు పేరుతో జంట కవిత్వం చెప్పాడు.
ఇతడు ప్రకాశం జిల్లా(పూర్వము గుంటూరు జిల్లా), సంతమాగులూరు మండలం (పూర్వము నర్సరావుపేట తాలూకా), కొప్పరం గ్రామంలో 1885, నవంబరు 12వ తేదీకి సరియైన పార్థివ నామ సంవత్సర కార్తీక శుద్ధ షష్ఠి, గురువారము నాడు కొప్పరపు వేంకట రాయడు, సుబ్బమాంబ దంపతులకు జన్మించాడు. ఇతడు ఆరువేల నియోగి బ్రాహ్మణుడు. కౌండిన్యస గోత్రుడు. ఆపస్తంబ సూత్రుడు. పోతరాజు రామకవి, రామడుగు రామకృష్ణశాస్త్రి గార్ల వద్ద ఇతడు శిష్యరికం చేశాడు. ఇతడు తన సోదరుడు కొప్పరపు వేంకట సుబ్బరాయ కవితో కలిసి 1908 నుండి 150కి పైగా అష్టావధాన, శతావధాన, ఆశుకవితా ప్రదర్శనలు ఇచ్చాడు. అనేక సంస్థానాలలో సత్కారాలు, సన్మానాలు పొందాడు. ఇతడు 1932, మార్చి 29న మరణించాడు.ఇతడు తన సోదరునితో కలిసి ఈ క్రింది రచనలు చేశాడు.
ఇతడు సోదరునితో కలిసి ఈ క్రింది బిరుదులను పొందాడు.
హత్నూర
హత్నూర, తెలంగాణ రాష్ట్రములోని సంగారెడ్డి జిల్లాకు చెందిన ఒక మండల కేంధ్రం.
ఇది సమీప పట్టణమైన సంగారెడ్డి నుండి 25 కి. మీ. దూరంలో ఉంది.
2011 భారత జనాభా గణాంకాల ప్రకారం జనాభా - మొత్తం 55,935 - పురుషులు 28,554 - స్త్రీలు 27,381ప్రత్యేక తెలంగాణ రాష్ట్రం ధ్యేయంగా సెప్టెంబరు 13, 2011 నుంచి అక్టోబరు 23, 2011 వరకు మండలంలోని ప్రభుత్వోద్యోగులందరూ విధులను నిర్వహించక 42 రోజులపాటు సకలజనుల సమ్మెలో పాల్గొన్నారు. మండలంలోని విద్యాసంస్థలు, ప్రభుత్వ కార్యాలయాలు అన్నీ మూతపడ్డాయి.
జావాస్క్రిప్టు
జావాస్క్రిప్టు (JS) అనేది ఒక గతిక కంప్యూటరు కార్యలేఖన భాష (object oriented programming language). జాల విహారిణులలో భాగంగా, సంకర్షక స్పందన (interactive effect) చూపించడానికి దీనిని చాలా విస్తృతంగా వినియోగిస్తారు. అనగా, దీనిని అమలు చెయ్యడం వలన క్లయింటు తరుపు స్క్రిప్టులను వాడుకరితో సంభాషించుటకు, విహారిణిని నియంత్రించుటకు మరియు పత్ర విషయాలను మార్చడానికి అనుమతిస్తుంది. దీనిని సేవకము వైపు కార్యలేఖనంలో, ఆటల వికాసంలో మరియు డెస్కుటాపు మరియు మొబైల్ అనువర్తనాలను సృష్టించుటలో కూడా వినియోగించవచ్చు. ఇది లినక్స్ మరియు విండోస్ ఆపరేటింగు సిస్టంలో పని చేస్తుంది. ఇది బహుళ ఆపరేటింగు సిస్టంలో పని చేస్తుంది.
క్రింది కొడు తెరపై "Example" అని ముద్రిస్తుంది. మరియు codice_1 తో మొదలయ్యే పంక్తులు వ్యాఖ్యలు ఆ కొడు ఎమి చెస్తుందో చెబుతుంది.
జావాస్క్రిప్ట్   హెచ్.టి.ఎం.ఎల్. ట్యాగ్లచే జతచేయబడి ఉంటుంది. తద్యారా అది సాదారణ పదాలు కాదు జావాస్క్రిప్ట్ అని తెలుస్తుంది.
రహదారి చిహ్నాలు
రహదారి చిహ్నాలు (Road signs) రహదారిలో ప్రయాణించే వ్యక్తుల సమాచారం కోసం వాడుకలో వున్న చిహ్మాలు. భారతదేశంలోని రహదారి చిహ్నాలు యునైటెడ్ కింగ్డంలో ఉపయోగించే చిహ్నాలను పోలివుంటాయి.
చాలా పట్టణాలలోని రహదార్లలోను, రాష్ట్ర మరియు జాతీయ రహదారులలో ఇవి విస్తృత వాడకంలో ఉన్నాయి.
ఏకమార్గం
ఏకమార్గం (One-way traffic) అనగా ఒకే వైపు మాత్రమే వాహనాల రాకపోకలను అనుమతించే దారి.
కొన్ని వీధులలో ఇలాంటి ఏకమార్గాన్ని అమలుచేస్తారు. సాధారణంగా రద్దీగా ఉండే వీధులలో పాదచారుల రక్షణ దృష్ట్యా మరియు రవాణా వేగాన్ని పెంచి తద్వారా వాహనాల కదలికలను వేగవంతం చేయడానికి తోడ్పడుతుంది. అయితే ఈ ఏకమార్గం అమలు మూలంగా ఆ వీధిలో నివసించేవారికి కొద్దిగా అసౌకర్యం కలుగుతుందన్నది వాస్తవం.
ఆజ్ఞాసూచకమైన చిహ్నం
ఆజ్ఞాసూచకమైన చిహ్నాలు (Mandatory signs) ఒక రకమైన రహదారి చిహ్నాలు. ఇవి ఒక విధంగా రహదారి నియమాన్ని ఆదేశిస్తాయి. అంతకుముందుగా అమలులోనున్న విధానంలో ఏవేవి నిషిద్ధమైనవో తెలియజేస్తే; అందుకు వ్యతిరేకంగా ఈ చిహ్నాలు రహదారి సూత్రాల్ని శాసిస్తాయి. చాలా వరకు చిహ్నాలు వర్తులాకారంగా ఉండి నీలం రంగు మీద తెలుపు అక్షరాల్ని లేదా గీతల్ని దాని చుట్టూ ఎర్రని బోర్డర్ తో చూపిస్తాయి.
నిరోధక చిహ్నం
నిరోధక చిహ్నాలు (Prohibitory signs) ఒక రకమైన రహదారి చిహ్నాలు. ఇవి వాహనచోదకులపై కొన్ని రకాలైన నిషేధాజ్ఞల్ని విధిస్తాయి.
No admittance to unauthorised personnel, usually shown as a red circle with a white rectangle across its face.
దీనిని ఆ మార్గంలో అతివేగాన్ని నిరోధించే విషయాన్ని తెలియజేస్తాయి. ఈ చిహ్మంలో చూపించే సంఖ్య/అంకె ఆ మార్గంలో వెళ్ళగలిగిన అత్యధిక వేగాన్ని సూచిస్తుంది.
Amongst one of the most familiar signs, this sign is used where parking is prohibited. Usually shown as a red diagonal inside a blue circle with a red ring in Europe and parts of Asia, and a 'P' in a red circle with a cross through in North and South America, elsewhere in Asia, Australia, Africa and Ireland.
Either overtaking is prohibited for all vehicles or certain kinds of vehicles only (e.g. lorries, motorcycles, etc...) In the USA, this is usually phrased as "no passing zone" and indicated by, a rectangular, black-on-white sign on the right side of the road that says "DO NOT PASS" and/or by a solid yellow line painted on the roadway marking the left limit of traffic (centerline), and sometimes supplemented by a yellow triangular (no passing zone) sign on the opposite side of the road (where it can be seen by a driver who is attempting to pass). Conversely, when the passing restriction is lifted, a rectangular, black-on-white sign that says "PASS WITH CARE" is placed on the right side of the road and/or the yellow centerline changes from solid to broken (indicating that passing is allowed in that direction).
Either for all vehicles or with some exceptions (emergency vehicles, buses). These are usually to speed up traffic through an intersection or due to street cars or other right of ways or if the intersecting road is one-way. Indicated near-universally by an arrow making the prohibited turn overlaid with a red circle with an angular line crossing it.
రాయప్రోలు సుబ్రహ్మణ్యం
రాయప్రోలు సుబ్రహ్మణ్యం గారు గొప్ప నటుడు. చిత్తూరులో శ్రీరామ విలాస సభలో చిత్తూరు వి.నాగయ్య నాటకాల్లో నటించినప్పుడు సుబ్రమణ్యంగారే దర్శకుడు. నాగయ్య గారికి నాడు గురువు. నాగయ్యగారు 'త్యాగయ్య' నిర్మించినప్పుడు (1946) రాయప్రోలు సుబ్రహ్మణ్యం, త్యాగయ్యకు గురువైన గ్రాంథి వెంకట రమణయ్య భగవతార్ పాత్రని నిర్వహించారు. స్వచ్ఛము, స్పష్టమూ అయిన ఉచ్చారణతో సద్గురువుగా నటించిన ఆ నటుడు ఎవరిని- అందరూ ప్రశ్నించుకునేవారు. సంగీతం, నటన నేర్చుకుని ఎన్నో నాటకాల్లో నటించారాయన. ఆయన ఆజానుబాహువు. మంచి కంఠం. ఎందరో నటీనటుల్ని తయారు చేశారు. నాగయ్య గారి కంటే ముందుగా చిత్రరంగంలో ప్రవేశించి, 'మాయాబజార్' (1936)లో దుర్యోధనుడు, 'భక్తమార్కండేయ'లో శంకరుడు, 'మైరావణ'లో రావణుడు, 'భూకైలాస్'లో శంకరుడు మొదలైన పాత్రలు ధరించారు. 'యోగివేమన' (1947)లో వేమనకు తత్త్వబోధ చేసిన శివయోగిగా సుబ్రహ్మణ్యంగారు నటించారు. ఆ పాత్ర చెప్పిన సంభాషణలు, గంభీరంగా మనోరంజకంగా వుంటాయి. తొలి నాటి చిత్రాలు గుర్తులేకపోయినా, త్యాగయ్య, వేమన చిత్రాల పాత్రలు రాయప్రోలు వారి ప్రతిభను సృష్టీకరిస్తాయి. బి.ఎన్.రెడ్డి గారి కళాత్మక చిత్రం 'మల్లీశ్వరి' (1951)లో పూజారి పాత్ర ముఖ్యమైనదే. ఆ పాత్రధారి సి.నాగేశ్వరరావు. అంటే సి.ఎస్.ఆర్. ఆంజనేయులు గారి తమ్ముడు. ఆయన మంచి నటుడే అయినా, ఆ జోలికి పోకుండా, దర్శకత్వ శాఖలోనే వుండి బి.ఎన్.రెడ్డి, కె.వి.రెడ్డి గార్ల దగ్గర పనిచేశారు. కాని, వాహిని చిత్రాల్లో నటించారు. గుణసుందరి కథలోనూ, యోగివేమనలోనూ, నటించారు. 'మల్లీశ్వరి'లోని పాత్ర మాత్రం బాగా తెలిసిన పాత్ర. నటినటులందరూ, రంగస్థలం మీద నటకానుభవం గలవారే. సుస్పష్టంగా సంభాషణలు చెప్పడం వారికే సాధ్యమయేది. విజయ చిత్రాల తర్వాత, అక్కడ సహాయకుడిగా పనిచేసిన కె.బాబూరావు (తల్లిదండ్రులు, జరిగిన కథ మొ|| చిత్రాల దర్శకుడు) దర్శకుడైన తర్వాత, నాగేశ్వరరావు 'పెద్దదిక్కు'గా అక్కడ పనిచేశారు. ఆయన చాలా మితభాషి. సౌమ్యుడు. దేనికీ హడావుడి పడే వారు కాదు. కమలాకర్ కామేశ్వరరావు గారి దగ్గర 'చంద్రహారం' 'గుండమ్మకథ' చిత్రాలకు కూడా ఆయన పనిచేశారు.
డి.ఎల్.ఐలో అశోకుని ఎర్రగుడి శిలాశాసనములు గ్రంధప్రతి
అనుపాలెం
"అనుపాలెం" గుంటూరు జిల్లా, రాజుపాలెం మండలానికి చెందిన గ్రామం.
శ్రీ ముత్యాలమ్మ అమ్మవారి ఆలయం:- అనుపాలెం గ్రామ గుట్టపై ఉన్న ఈ ఆలయంలో, అమ్మవారికొలువులు 2014, ఆగస్టు-27, బుధవారం నాడు ఘనంగా నిర్వహించారు. వానలు బాగా కురవాలని, పంటలు బాగా పండాలని అమ్మవారిని ప్రార్థిచారు. గ్రామ మహిళలందరూ ఊరేగింపుగా తరలివెళ్ళి, అమ్మవారికి బోనాలు సమర్పించి మొక్కులు తీర్చుకున్నారు. [2]
[2] ఈనాడు గుంటూరు రూరల్; 2014, ఆగస్టు-28; 16వపేజీ.
[3] ఈనాడు గుంటూరు రూరల్; 2014, సెప్టెంబరు-1; 3వపేజీ.
కృష్ణా జిల్లా గ్రామదేవతలు
గ్రామదేవత అంటే గ్రామాన్ని కాపాడి, రక్షించే దైవ శక్తి అని గ్రామ ప్రజల నమ్మకం. గ్రామస్తుల కష్టాలు తీర్చి, పంటలను కాపాడి, శత్రువుల నుండి రక్షించే శక్తిగా గ్రామదేవతను పూజిస్తారు. గ్రామాలు, పట్టణీకరణ నగరీకరణ మధ్య విస్తరిస్తున్న కృష్ణా జిల్లాలో గ్రామ దేవతలు నగరదైవ శక్తులుగా పరిణితి చెందుతున్నారు. అయినా గ్రామాలలో జరిపినట్టే ప్రజలు ఉత్సవాలు, సంబరాలు జరుపుతున్నారు. గ్రామ దేవత కోపమే వర్షాలు పడకపోవటానికి, అరిష్టాలకి కారణం అని గ్రామస్థులు భావిస్తారు. ఆమె కోపం తీర్చేందుకు బలులు, సంబరాలు, ఉత్సవాలు ఏకాధికం చేస్తారు. కృష్ణా జిల్లా గ్రామదేవతల మీద అయితే తెలుగులో సినిమాలు కూడా వచ్చాయి.
పోషించే దేవతను పోచమ్మ అని కొలిచారు. ఈమె కాళికాదేవి స్వరూపం అని నమ్ముతారు. స్ఫోటకం, పొంగు లాంటి వ్యాధులకు పోచమ్మను అధిదేవత అంటారు. స్ఫోటకం పోస్తే ఆ సమయంలో పోచమ్మ-అమ్మతల్లి-ఆటలమ్మ-ఆటపాటలమ్మ-తట్టుతల్లి-మహమ్మారి సోకిందని భావించి ఆమెను చల్లార్చటం కోసం చద్ది సమర్పిచుకుంటూ ఉంటారు. ఊరి జనమంతా ఈ వ్యాధులు ప్రబలినపుడు జాతరలు, ఉత్సవాలు, సంబరాలు జరిపి అమ్మవారిని తృప్తిపరుచుకుంటారు. మైసమ్మ పశువుల దేవత. మహాలక్ష్మి, మహిషమ్మ పదాలే గ్రామస్తుల నోట మైసమ్మగా అయ్యాయి. పశువులు తప్పిపోయినప్పుడు, వ్యాధులు సోకి మరణిస్తున్నపుడు, మైసమ్మకు మొక్కుకుంటారు. గేదెమహాలక్ష్మి అని పిలిచేది ఈ మైసమ్మనే. కృష్ణా జిల్లాలోని దాదాపు 160 గ్రామాల చారిత్రక ప్రాధాన్యతలు, పండుగలు, ఉత్సవాల గురించిన వివరాలు 1961 సెన్సస్ లో కనిపిస్తాయి. ఈ వివరాల్ని పరిశీలించినపుడు 47 గ్రామదేవతల పేర్లు కనిపిస్తాయి. ఈ 47 గ్రామదేవతల పేర్లు :
ఋతుపర్ణ ఘోష్
ఋతుపర్ణ ఘోష్ (బెంగాలీ: ঋতুপর্ণ ঘোষ, జననం: 31 ఆగస్టు 1963 - మరణం: 30 మే 2013) బెంగాలీ చలనచిత్ర పరిశ్రమలో పేరుగాంచిన అగ్ర దర్శకుడు. జాదవ్‌పూర్ విశ్వవిద్యాలయం నుండి ఆర్థిక శాస్త్ర పట్టా పొందిన పిమ్మట కొన్నాళ్ళు ప్రకటనా పరిశ్రమలో సృజనాత్మక కళాకారునిగా తన వృత్తి జీవనాన్ని ప్రారంభించారు. 1994 లో ఇతని మొదటి చిత్రం "హీరేర్ ఆంగటీ" (వజ్రపుటుంగరం) విడుదలయ్యింది. అదే యేడాది తెరమీదికొచ్చిన తదుపరి చిత్రం "ఉనీషే ఏప్రెల్" (ఏప్రియల్ పంతొమ్మిది) జాతీయ ఉత్తమ చిత్రంగా ఎన్నికై విశేషమైన పేరు ప్రఖ్యాతులను తెచ్చిపెట్టింది.
రమారమి ఇరవయ్యేళ్ళ తన చలనచిత్ర జీవితంలో ఋతుపర్ణకు 12 జాతీయ బహుమతులు, కొన్ని అంతర్జాతీయ బహుమతులూ కూడా లభించాయి.[2] తన శైలికి ఒఱవడి సత్యజిత్ రే స్ఫూర్తి అని చెప్పుకున్న ఋతుపర్ణ, రవీంద్రనాథ్ ఠాగూర్ కృతుల అభిమాని, పరిశోధకుడు కూడా.
2013 మే 30 న కలకత్తా లోని తన స్వగృహంలో 49 వ యేటనే తీవ్ర గుండెపోటు కారణంగా మృత్యువాత పడ్డాడు ఋతుపర్ణ ఘోష్. ఈయన మరణం బెంగాలీ, భారత చిత్ర పరిశ్రమలకు తీరని లోటు అని అనేక చలనచిత్ర, ఇతర రంగ ప్రముఖులు వాపోయారు.[3]
తెలంగాణ అధికారిక చిహ్నం
తెలంగాణ అధికారిక చిహ్నం వృత్తాకారంలో ఉంటుంది, ఈ చిహ్నం బయటి వృత్తం గోధుమ, అంతరవృత్తం చిలకపచ్చ రంగులో ఉంటాయి. వాటి మధ్యలో పైభాగంలో గవర్నమెంట్ ఆఫ్ తెలంగాణ అని ఆంగ్లంలో, దాని కింద తెలంగాణ ప్రభుత్వం అని తెలుగు, ఉర్దూ భాషల్లో ఉంటుంది. మధ్య వృత్తంలో కాకతీయ కళా తోరణం, దాని మధ్యలో చార్మినార్ గుర్తు, దానిపై మూడు సింహాల చిహ్నం ఉంటాయి. బాహ్య వలయం దిగువన "సత్యమేవ జయతే" అని ఉంటుంది. నాలుగున్నరకోట్ల ప్రజలు కలలుగన్న బంగారు తెలంగాణ, పచ్చని తెలంగాణ నూటికినూరుపాళ్లు ప్రతిబింబించేలా ఈ లోగోను ప్రముఖ చిత్రకారుడు ఏలె లక్ష్మణ్ రూపొందించారు.
తెలంగాణ సర్కారు కోసం రూపొందించిన లోగోలో దేశభక్తి, సంస్కతి, సంప్రదాయాలు, చరిత్రతో పాటు మానవ మనుగడ వంటి అనేక అంశాలు మిళితమయ్యాయి. అందరూ కోరుకునే బంగారు తెలంగాణను గుర్తుచేసేందుకు బంగారు వర్ణంతో వలయం. నాలుగు సింహాల చిహ్నం, అశోకుడి విజయచక్రంతో పాటు అందమైన ఔటర్ లైన్లు కనిపిస్తాయి.
తెలుగు, ఉర్దూ, ఇంగ్లిషు భాషల్లో తెలంగాణ ప్రభుత్వము, తెలంగాణ సర్కార్, గవర్నమెంట్ ఆఫ్ తెలంగాణ పదాలు స్పష్టంగా దర్శనమిస్తాయి. దిగువన సత్యమేవ జయతే అని సంస్కృతంలో కూడా పొందుపరిచారు. కాకతీయుల కళావైభవాన్ని స్ఫురించే తోరణం, ప్లేగు వ్యాధి సోకి వందలాది మంది ప్రాణాలు కోల్పోతే బతుకుకు చిహ్నంగా నిర్మించిన చార్మినార్ గుర్తులు లోగోలో నిండిపోయాయి. లోగో ఏ సైజులో ఉన్నా వీక్షించేందుకు స్పష్టత సంతరించుకుంది. ఇంక్‌తో ముద్రవేస్తే అచ్చుగుద్దినట్లే ఉండేందుకు అనువుగా దీని రూపు సంతరించుకుంది.
తెలంగాణ రాష్ట్ర చిహ్నం రూపొందించిన ఈయన తన లోగో రూఫొందించడానికి గల కారణాలను వివరించారు. బంగారు తెలంగాణ సాధించినందుకు గుర్తుగా బంగారు వలయాన్ని వేశారు. కాకతీయుల వైభవానికి చిహ్నంగా తోరణాన్ని వేసి పాడిపంటలు పండాలని అభిలషించారు. అలాగే హైదరాబాద్‌లో ప్లేగు వ్యాధి సోకి వందలాది మంది చనిపోయినప్పుడు జీవితాలను గుర్తుచేస్తూ నిర్మించిన చార్మినార్‌ను జోడించారు. ప్రతి మనిషి సుఖశాంతులు, ఆయురారోగ్యాలతో జీవించాలన్నదే తన అభిమతంగా వివరించారు. లోగోలో పచ్చని రంగు డామినేట్ చేస్తుంది. అది శాంతికి గుర్తుగా భావిస్తాం. తెలంగాణ కూడా ఎల్లప్పుడూ శాంతితో వర్ధిల్లాలి. రెండు రంగులతోనే రాజముద్రను పూర్తి చేశారాయన.
రియాలిటీ చెక్
రియాలిటీ చెక్ పుస్తకం ప్రముఖ రచయిత, పాత్రికేయుడు పూడూరి రాజిరెడ్డి రాసిన వ్యాసాల సంకలనం. ప్రధానంగా హైదరాబాద్ నగరంలోని వివిధ ప్రాంతాల్లో రచయిత పర్యటించి అక్కడి అనుభవాన్ని, ఆ ప్రాంతం వ్యక్తిత్వాన్ని ఈ వ్యాసాల్లో రచించారు. కొన్ని వ్యాసాలకు భూమికగా హైదరాబాద్ నగరం కాక ఇతర ప్రాంతాలను కూడా స్వీకరించారు. రాజిరెడ్డి ఈ వ్యాసాల్లో భాగంగా ఎర్రగడ్డ మాససిక వైద్యశాల, పంజాగుట్ట శ్మశానం, శవాలగది వంటి సాధారణంగా వెళ్ళని ప్రాంతాలకు,
రియాలిటీ చెక్ వ్యాసాలను సాక్షి పత్రికలో ఉద్యోగస్తుడైన పాత్రికేయుడు, రచయిత పూడూరి రాజిరెడ్డి రియాలిటీ చెక్ అనే కాలమ్ సాక్షి ఆదివారం సంచిక ఫన్‌డేలో ధారావాహికగా ప్రచురితమైంది. రియాలిటీ చెక్ వ్యాసాలను డిసెంబర్ 4, 2011న ప్రారంభించి మార్చి 17, 2013 వరకూ కొనసాగించారు. రియాలిటీ చెక్ 2013 డిసెంబరులో తొలి ప్రచురణ పొందింది. మొత్తం 59 వారాలు కొనసాగిన ఈ ధారావాహికలో 59 వ్యాసాలు ఉండగా పుస్తకంగా ప్రచురితమైనప్పుడు కొన్ని మార్పులు జరిగాయి. రియాలిటీ చెక్‌లో భాగంగా అచ్చైన ఊహల్లో మనుషులు ఈ పుస్తకంలో కాక రచయిత వేరే పుస్తకమైన పలక-పెన్సిల్లో ప్రచురించారు. ఆ ధారావాహిక కోసం రాయకున్నా నీది మరణం-నాది జీవన్మరణం, తెలంగాణా వంటల పండుగ వ్యాసాలను కలిపి మొత్తంగా 60 వ్యాసాలుగా చేసి పుస్తకం వేశారు. పుస్తకాన్ని తెనాలి ప్రచురణలు సంస్థ ప్రచురించింది.
రియాలిటీ చెక్ వ్యాసాలు అధిక భాగం హైదరాబాద్ నగరంలోనూ, కొద్దిగా రాష్ట్రంలోని ఇతర ప్రాంతాల్లోని ప్రదేశాలను, పలువురు వ్యక్తులను రాజిరెడ్డి సందర్శించి ఆ అనుభవాన్ని అక్షరబద్ధం చేసినవి. ఈ వ్యాసాల్లో భాగంగా పూడూరి రాజిరెడ్డి వివిధ ప్రాంతాలలో తాను గమనించిన వాస్తవికతను వ్యాసాలుగా అందించారు. ఆయన సందర్శించి, అక్షరరూపం కల్పించిన ప్రాంతాలు ఇవి:
మొదలైనవి ఉన్నాయి.
ఆయన వ్యక్తులకు ప్రత్యేకించిన వ్యాసాలు కూడా రాశారు. ఆ వ్యాసాలకై కలిసిన వారు:
తదితరులు ఉన్నారు
న్యూమరిక్ డేటా
న్యూమరిక్ డేటా అంటే 0, 1, 2, 3, 4, 5, 6, 7, 8, 9 అనే నంబర్లతోటి ఏర్పాటవుతుంది. న్యూమరిక్ డేటాని మరల పూర్ణసంఖ్యలు Integers అనే తరగతులుగా విభజించవచ్చు.
Integrers : Integers అంటే వీటిలో అన్ని పూర్ణ సంఖ్యలే ఉంటాయి. వీటినే Whole numbers అని కూడా అంటారు. ఉదాహరణ : 0, +16, -32, +24.
Real Numbers : రియల్ నంబర్లనే సహజ సంఖ్యలు అంటారు. అన్ని రకాల సంఖ్యలు ఈ కోవలోకి వస్తాయి. ఉదాహరణ : 0, +5, 1/4, -9. న్యూమరిక్ డేటాను కంప్యూటర్ గుర్తించినప్పుడు ఆ అంకె ఉన్న స్థానాన్ని బట్టి దాని విలువ ఉంటుంది. ఈ అంకెలతో కూడిన సంఖ్యలతో కూడికలు, తీసివేతలు మొదలగు కాలిక్యులేషన్స్ చేయవచ్చు.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
కేంబ్రిడ్జ్ విశ్వవిద్యాలయం
కేంబ్రిడ్జ్ విశ్వవిద్యాలయం ప్రపంచంలోని అతి ప్రాచీన విశ్వవిద్యాలయాల్లో ఒకటి. ఇది ఇంగ్లండులోని కేంబ్రిడ్జ్లో ఉంది. ఇది 1209 లో స్థాపించబడింది. ఇంగ్లీషు మాట్లాడే దేశాల్లో రెండవ అతి ప్రాచీనమైన విశ్వవిద్యాలయం. ఆక్స్‌ఫర్డ్ విశ్వవిద్యాలయం లోని కొంతమంది పండితులు అక్కడి వారితో విభేదించి ఈ విశ్వవిద్యాలయాన్ని ఏర్పాటు చేశారు. అందుకే ఈ రెండు సంస్థలకు చాలా సారూప్యం ఉంటుంది. రెండింటినీ కలిపి ఆక్స్‌బ్రిడ్జ్ అని వ్యవహరించడం పరిపాటి.
ఆక్స్‌ఫర్డ్ విశ్వవిద్యాలయం
ఆక్స్‌ఫర్డ్ విశ్వవిద్యాలయం ప్రపంచంలోని అతి ప్రాచీన విశ్వవిద్యాలయాల్లో రెండవది. ఇది ఇంగ్లండులోని ఆక్స్‌ఫర్డ్ నగరంలో ఉంది. దీన్ని స్థాపించిన తేదీ తెలుసుకోవడానికి స్పష్టమైన ఆధారాలు లేవు. కానీ 1096 నుంచి ఇక్కడ బోధన జరుగుతున్నట్లు తెలుస్తోంది. అందువల్లనే ఇది ఇంగ్లీషు మాట్లాడే దేశాల్లో అతి ప్రాచీనమైన విశ్వవిద్యాలయంగా, ప్రపంచంలో రెండో అతి ప్రాచీన విశ్వవిద్యాలయంగా పేరు గాంచింది. 1167 లో ఇంగ్లీషు విద్యార్థులు పారిస్ యూనివర్సిటీలో చదవడాన్ని హెన్రీ-2 నిషేధించినపుడు ఈ యూనివర్సిటీ వేగంగా వృద్ధి చెందింది. 1209 లో ఇక్కడి విద్యార్థులకు, ఆక్స్‌ఫర్డ్ పట్టణ పౌరులకూ మధ్య రేగిన వివాదాల కారణంగా కొందరు పండితులు ఈశాన్యాన ఉన్న కేంబ్రిడ్జికి పారిపోయి, అక్కడ కేంబ్రిడ్జి యూనివర్సిటీని స్థాపించారు. ఈ రెండు యూనివర్సిటీలనూ కలిపి తరచూ ఆక్స్‌బ్రిడ్జ్ అంటూంటారు.
1333–34 లో అసంతుష్ఠులైన పండితులు కొందరు, స్టామ్‌ఫర్డ్ వద్ద ఓ కొత్త విశ్వవిద్యాలయాన్ని స్థాపించాబోగా, ఆక్స్‌ఫర్డ్, కేంబ్రిడ్జి యూనివర్సిటీలు రెండూ కలిసి కింగ్ ఎడ్వర్డ్ 3 కు అర్జీ పెట్టి ఆ ప్రయత్నాన్ని అడ్డుకున్నాయి. ఆ తరువాత, 1820 ల దాకా ఇంగ్లాండులో మరే కొత్త యూనివర్సిటీ కూడా రాలేదు - లండన్‌లో కూడా; ఆ విధంగా ఈ రెండూ యూనివర్సిటీలు ద్వి ఛత్రాధిపత్యాన్ని అనుభవించాయి. ఇది పశ్చిమ ఐరోపాలో అసాధారణం.
సెమీకండక్టర్
సెమీకండక్టర్ అనేది ఒక భౌతిక వస్తువు. ఇందులో కండక్టర్ ఇంకా అవాహకం మద్య విద్యుత్ వాహకత్వం ఉంటుంది. సెమీకండక్టర్స్ ఆధునిక ఎలక్ట్రానిక్స్ యొక్క పునాది.
ఒక శుద్ధ సెమీకండక్టర్ పూర్తిగా దాని తుల్య బంధాలు పూరించడానికి ఎలక్ట్రాన్ల సరైన సంఖ్య కలిగి పర్యవసానంగా ఒక పేద విద్యుత్ సూత్రధారి. వివిధ పద్ధతులు (ఉదా, డోపింగ్ లేదా పరిమితం) ద్వారా, సెమీకండక్టర్ ఎలక్ట్రాన్లు ఒక అదనపు (ఒక n-రకం సెమీకండక్టర్ మారింది) లేదా (p-టైప్ సెమీకండక్టర్ మారింది) ఎలక్ట్రాన్ల లోపం కలిగి సవరించగలరు. రెండు సందర్భాలలో, సెమీకండక్టర్ ఎక్కువ ప్రసరణ (వాహకం ఒక మిలియన్ రెట్లు లేదా ఎక్కువ పెంచవచ్చు) అవుతుంది. సెమీకండక్టర్ పరికరాలు విద్యుత్ ఆకృతిలో ఈ పద్ధతి బాగా ప్రభావం చేస్తుంది.
సెమీకండక్టర్స్ చాలా సమయం వాడినప్పుడు ఇవి వివిధ సెమీకండక్టర్స్ తో, లోహలతో చేరిన ఫలితంగా తరచుగా జంక్షన్ సమీపంలో సెమీకండక్టర్ నుండి ఎలక్ట్రాన్ అదనపుగా చేరడం లేదా ఖాళ్ళి అవాడం జరుగుతుంది. ఈ క్రమంని డిప్లీషన్ అని అంటారు. ఈ క్షీణత ప్రాంతంలో (కేవలం ఒకే దిశలో విద్యుత్ ప్రవహించడనికి అనుమతిస్తుంది) విద్యుత్ ని మరింత చక్కగా చెయడానికి కండక్టర్ పరికరములను ఉపయొగిస్తారు.
సెమీకండక్టర్స్ కి ఉష్ణవిద్యుత్ శక్తి కారకాలు ఉంటయి, వీటితో ఉష్ణవిద్యుత్ జనరేటర్లు ఉపయోగకరంగా చేయిస్తుంది, అలాగే అధిక ఉష్ణవిద్యుత్ ని ఉష్ణవిద్యుత్ కూలర్లలో ఉపయొగిస్తారు.
సెమీకండక్టర్స్ ఒక ప్రత్యేకమైన మెటల్ మరియు ఒక అవాహకం మధ్య, వారి యోక్క విద్యుత్ ప్రసరణ మరియు ప్రవర్తనచే నిర్వచించబడ్డాయి. ఈ పదార్థాలు మధ్య తేడాలు (పాలీ ఎక్స్క్లూషన్ సూత్రము ద్వారా) సున్నా లేదా ఒక ఎలక్ట్రాన్ కలిగి ఉండవచ్చు, వీటిలో ప్రతి ఎలక్ట్రాన్లు, క్వాంటం స్థితి పరంగా అర్ధం చేసుకోవచ్చు. ఈ స్థితి పదార్థం యొక్క ఎలక్ట్రానిక్ బ్యాండ్ నిర్మాణంతో సంబంధం కలిగి ఉంటాయి. విద్యుత్ వాహకత్వం కారణంగా ఒక ఎలక్ట్రాన్ సమ భాగాన్ని మాత్రమే కలిగి, ఒక స్థితి పాక్షికంగా నిండి ఉండాలి ఎలక్ట్రాన్లు రవాణా చేయడానికి (పదార్థం విస్తరిస్తున్న), ఆ స్థితిల్లో ఎలక్ట్రాన్ పుడుతుంది. ఒక ఎలక్ట్రాన్ ఉన్న స్థితిల్లో వేరె ఎలక్ట్రాన్ ని అనుమతించదు. ఈ క్వాంటం స్థితిల్లో ఉన్న ఎలక్ట్రాన్ క్లిష్టమైనవి, 
ఎందుకంటే పాక్షికంగా దాని శక్తి ఫెర్మీ స్థాయికి సమీపంలో ఉంటాయి.
ఆల్ఫా న్యూమరిక్ డేటా
ఆల్ఫా న్యూమరిక్ డేటాలో ఆల్ఫాబెటిక్ డేటాకి సంబంధించిన అక్షరాలు (a నుండి z వరకు చిన్నవి, A నుండి Z వరకు పెద్దవి) గుర్తులు (?, %, @ మొదలగునవి) అంకెలు (0, 1, 2, 3, 4, 5, 6, 7, 8, 9) కూడా ఉంటాయి. అయితే ఇందులో అంకెలకు స్థాన విలువ ఉండదు. ఈ అంకెలు కూడా సాధారణ అక్షరాలలాగే (Characters) పరిగణించబడతాయి. ఇందులో వచ్చే అంకెలు, సంఖ్యలతో కూడికలు, తీసివేతలు లాంటి లెక్కలు చేయలేము. ఉదాహరణకు : జేమ్స్‌బాండ్ 777, XYZ - 1632, AIW 4289
కంప్యూటర్ మెమరీ చిన్న చిన్న సెల్స్ (Cells) అనేకం కలయికగా ఏర్పడుతుంది అని గమనించాము. ఒక్కొక్క దానిని Memory Cell అంటారు. ఈ Memory Cell ఒక Switch లాగ పనిచేస్తుంది. దీనికి రెండే రెండు స్థితులు ఉంటాయి. ఒకటి "ON" ఇంకొకటి "OFF". ONలోఉంటే హై ఓల్టేజి ప్రవహిస్తుంది. ఈ స్థితిని "1" (one) గా గుర్తిస్తారు. OFFలో ఉంటెలో ఓల్టేజి ప్రవహిస్తుంది. ఈ స్థితిని "0" (zero) గా గుర్తిస్తారు. మనం ఏదైనా డేటాని కంప్యూటర్ మెమరీకి అందివ్వాలంటే ఆ డేటాని ఈ రెండు అంకెల (1,0) వివిధ సముదాయాలుగా ఏర్పాటు చేసి అందించవలసి ఉంటుంది. వీటిని Binary Digits (BITS) అంటారు. మనం "A" అనే అక్షరాన్నికీ బోర్డు మీద ప్రెస్ చేసినపుడు "A" అనే అక్షరానికి నిర్ణయించబడిన బైనరీ డిజిట్స్ సృష్టించబడి మెమరీలో నిల్వ ఉంటుంది.
కంప్యూటర్ అర్ధం చేసుకునే బైనరీ డిజిట్స్ రెండు మాత్రమే (1,0) అని గ్రహించాము. మనకు ఇంగ్లీషులో కాపిటల్ లెటర్స్ వరకు చూసుకున్నా 26 ఉన్నాయి. మరి ఈ రెండు బైనరీ డిజిట్స్ తోటి 26 కాపిటల్ లెటర్స్ కంప్యూటర్ కు అర్ధమయ్యేలాగా ఎలా చెప్పాలి అనే ప్రశ్న సహజంగా కలుగుతుంది. ఈ ప్రశ్నకు సమాధానము పరిశీలించుదాము.
ఉదాహరణకు A అనే అక్షరానికి బదులు "1", B అనే అక్షరానికి బదులు "0" అని అనుకుంటే, రెండు అక్షరాలను మాత్రమే కంప్యూటర్ గుర్తించేలా చెయ్యగలము. మరొక విధముగా ఆలోచన చేస్తే 1,0 అనే రెండు బిట్స్ తోటి ఎన్ని సముదాయములు చేయగలమో చూద్దాము. 00, 01, 10, 11 అని మనము నాలుగు కాంబినేషన్స్ చేయగలిగాము. ఈ నాలుగు కాంబినేషన్స్ తోటి Aకి బదులు "00" Bకి బదులు "01" Cకి బదులు "10" Dకి బదులు "11" అనే నాలుగు అక్షరాలు మాత్రమే గుర్తించగలము. 000, 001, 010, 011, 100, 101, 110, 111 అని మూడు బిట్స్ తోటి ఎనిమిది కాంబినేషన్స్ చేయగలిగాము. అయినప్పటికి 26 అక్షరాలను గుర్తించటానికి అవకాశం కలుగలేదు. నాలుగు Bits తోటి 32 సముదాయములు చేయగలిగాము. అంటే 32 అక్షరాలు గుర్తించవచ్చు. కాని మనకు ఇంగ్లీషులో కాపిటల్ లెటర్స్ మాత్రమే కాదుగదా, స్మాల్ లెటర్స్, 0 నుండి 9 వరకు అంకెలు మరియు క్వచిన్ మార్క్ (?) పర్సంటేజ్ (%) మొదలగు గుర్తులు కూడా ఉన్నాయి. ఇవన్ని కలుపుకుంటే సుమారుగా 94 వరకు ఉన్నాయి. 94 కాంబినేషన్స్ కావాలంటే ఒక్కొక్క అక్షరానికి అవసరమైన బిట్స్ పెంచుకుంటు పోవాలి. కాబట్టి ఆరు Bits తోటి 64 కాంబినేషన్స్ చేయగలము. అదే ఏడు బిట్స్ అయితే 128 కాంబినేషన్స్ చేయగలము. కాబట్టి మనకు అవసరమైన 94 అక్షరాలను గుర్తించటానికి ఒక్కొక్క అక్షరానికి ఏడు బిట్స్ ఉండేలా చూసుకొనగలిగితే సరిపోతుంది. కొన్ని తెలుగు వంటి ప్రత్యేకమైన భాషలలో అక్షరాలు, అంకెలు, గుర్తులు కలిపితే 128 కంటే ఎక్కువ వస్తాయి. అందువలన 8 బిట్స్‌తో అయితే 256 సముదాయములు చేయగలము. ఇలాగ ఒక్కొక్క అక్షరానికి గుర్తించటానికి వీలుగా, 1, 0 అనే బైనరీ డిజిట్స్ తో ఏర్పడిన కోడ్‌ను "బైనరీ కోడ్" అంటారు.
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
మూర్స్ సూత్రం
మూర్స్ సూత్ర పరిశీలనలో కంప్యూటింగ్ హార్డ్వేర్ చరిత్రన ఒక ఇంటిగ్రేటెడ్ సర్క్యూట్ యందు ట్రాన్సిస్టర్ల సంఖ్య సుమారు ప్రతి రెండు సంవత్సరాలకు రెట్టింపు అవుత్తుంది. ఈ సూత్రానికి ఇంటెల్ కార్పొరేషన్ సహ వ్యవస్థాపకుడు గోర్డాన్ E. మోర్ పేరు పెట్టారు. ప్రస్తుతం సెమీకండక్టర్ పరిశ్రమలో దీర్ఘకాల ప్రణాళిక మార్గదర్శకత్వం మరియు పరిశోధన మరియు అభివృద్ధి కోసం మూర్స్ సూత్రాన్ని ఉపయోగిస్తున్నారు. ఈ సూత్రం కచ్చితమైనదిగా నిరూపించబడింది. మూర్స్ సూత్రం 20 వ మరియు 21 వ శతాబ్దాలలో సాంకేతిక మరియు సామాజిక మార్పును వివరించింది.
ఈ ధోరణి అర్థ శతాబ్దంపాటు కొనసాగినప్పటికీ, మూర్ సూత్రం ఒక పరిశీలన లేదా ప్రతిపాదననుగా పరిగణించాలి కాని ఒక భౌతిక లేదా సహజ చట్టంగా పరిగణించకూడదు. ఈ సూత్రం కనీసం 2015 లేదా 2020 వరకు కొనసాగుతుందని భావిస్తున్నారు. అయితే, సెమి కండక్టర్ కోసం ఇంటర్నేషనల్ టెక్నాలజీ వారి 2010 రోడ్మ్యాప్ నవీకరణ ప్రకారం 2013 చివరిలో ఈ వృద్ధి నెమ్మదిగా తగ్గవచని అంచనా. ప్రతి మూడు సంవత్సరాలకు రెటింపు అవుత్తుంది.
పదం "మూర్ సూత్రం" గోర్డాన్ E. మూర్ ఒక ప్రకటన సూచనగా కాల్టెక్ ప్రొఫెసర్, వి.ఎల్.ఎస్.ఐ మార్గదర్శకుడిగా మరియు వ్యవస్థాపకుడు కార్వర్ మధువును 1970 లో కనిపెట్టాడు. 1950 లో అలాన్ తను ఊహించినట్టుగా కంప్యూటింగ్ మెషినరీలో ట్యూరింగ్ మరియు ఇంటెలిజెన్స్ సహస్రాబ్ది ద్వారా 10^9 బిట్స్ నిల్వ సామర్ధ్యం కంప్యూటర్లు వస్తాయని అంచనా వెసారు. ట్రాన్సిస్టర్ గణనలు ప్రతి సంవత్సరం రెట్టింపై ఆ మూర్ యొక్క అసలు ప్రకటన, ఎలక్ట్రానిక్స్ పత్రిక 19 ఏప్రిల్ 1965 "క్రామింగ్ మొర్ కంపొనెంట్స్ అన్ ఇంటిగ్రెటెడ్ సర్క్యుట్స్ " తన ప్రచురణలో చూడవచ్చు.
డిజిటల్ టెక్నాలజీలో మూర్ సూత్రంకి సంబంధించి భాగాల పరిమాణం, ధర, సాంద్రత మరియు వేగం చాలా రేట్లు వద్ద అభివృద్ధి. మూర్ స్వయంగా భాగాలు సాంద్రత గురించి మాత్రమే రాశారు, కనిష్ఠ ధర వద్ద "ట్రాన్సిస్టర్, నిరోధకం, డయోడ్ లేదా కెపాసిటర్, ఉండటం ఒక భాగం".
అత్యంత ప్రజాదరణ సూత్రీకరణ ఇంటిగ్రేటెడ్ సర్క్యూట్లు ప్రతి రెండు సంవత్సరాల ట్రాన్సిస్టర్ల సంఖ్య రెట్టింపు ఉంది. 1970 చివరలో, మూర్ సూత్రం చాలా క్లిష్టమైన చిప్స్ ట్రాన్సిస్టర్లను సంఖ్య పరిమితికి పిలువబడ్డాయి. దీని పక్కన గ్రాఫ్ లో చూడవచు.
టెక్నాలజీ మర్పు అధిక మరియు మంచి సాంకేతిక కలయిక. 2011 లో ఒక అధ్యయనం ప్రకారం జర్నల్ సైన్స్ లో సమాచారంతో లెక్కించడానికి ప్రపంచ సామర్థ్యం మార్పు రేటు తారస్థాయిలో 1998 వ సంవత్సరంలో చూసారు. సాధారణ ప్రయోజన కంప్యూటర్లలో సమాచారాన్ని లెక్కించడానికి ప్రపంచ సాంకేతిక సామర్థ్యాం సంవత్సరానికి 88% వృద్ధి ఉంది. అప్పటి నుండి, సాంకేతిక మార్పు స్పష్టంగా మందగించింది.
క్యాథోడ్ రే ట్యూబ్
కాథోడ్ రే ట్యూబ్ (సి.అర్.టి) లో ఒకటి లేదా ఎక్కువ ఎలక్ట్రాన్ గన్ (ఎలక్ట్రాన్లు లేదా ఎలక్ట్రాన్ ఉద్గారిణి ఒక మూలం), ఒక వాక్యూమ్ ట్యూబ్ మరియు ఒక ప్రకాశవంతమైన తెర కలిగి చిత్రాలను వీక్షించడానికి ఉపయోగిస్తారు. ఇది చిత్రాలు సృష్టించడానికి స్క్రీన్ మీద ఎలక్ట్రాన్ కిరణాలను (లు) వేగవంతం మరియు అసలే రాకుండా సవరిస్తు ఉంటుంది. చిత్రాలు విద్యుత్ తరంగ రూపాలను (ఒస్సిల్లోస్కోప్), చిత్రాలు (టెలివిజన్, కంప్యూటర్ మానిటర్), రాడార్ లక్ష్యాలు లేదా ఇతర రూపం గా ఉంటాయి. సి.అర్.టి లు మెమరీ పరికరాలు గా వాడబడినవి. ఈ సందర్భంలో వెదజల్లే కాంతి ప్రకాశవంతమైన పదార్థం (ఏదైనా ఉంటే) చూసె వారికి అర్ధవంతంగ కనిపించెది కాదు.
వెక్టర్ మానిటర్లు కంప్యూటర్ ఆధారిత నమూనా వ్యవస్థలలో 1970 చివరిలో 1980 ల మధ్యలో ఆర్కేడ్ గేమ్స్ కి ఉపయోగించారు.
కోలాచలం మల్లినాథసూరి
మల్లినాథ సూరి మెదక్ జిల్లా కొల్చారంలో జన్మించాడు. ఆయన క్రీ.శ 1350-1430 మధ్య కాలంలో జీవించాడు. చిన్నతనంలో మల్లినాథసూరికి చదువు అబ్బకపోవడంతో పశువులను కాసేవాడు. ఈ క్రమంలోనే అడవిలో ఓ యోగి పరిచయం కాగా, ఆ యోగి అవసాన దశలో ఉండగా, మల్లినాథసూరి ఆయనకు సపర్యలు చేశాడు. దీనితో ఆ యోగి మల్లినాథసూరికి మంత్రోపదేశం చేసి నాలుకపై బీజాక్షరాలు వ్రాశాడు. వెంటనే దుర్గామాత సాక్షాత్కారం పొందిన మల్లినాథ సూరి కాశీకి వెెళ్లి అక్కడ 19 శాస్త్రాల్లో ప్రావీణ్యం సాధించి మహాభాషా కర్తగా, విద్యాపండితుడిగా ఖ్యాతి పొందాడు.
మల్లినాథసూరిని వ్యాఖ్యాన చక్రవర్తి అంటారు. ఆయన సంస్కృత భాష లో మహాకావ్యాలైన మేఘసందేశం, కుమారసంభవం, రఘువంశం( ఈ మూడూ కాళిదాస మహా కవి కృతులు), కిరాతార్జునీయం ( ఇది భారవి రచన). శిశుపాలవధ ( ఇది మాఘుని రచన ), హర్షనైషధం ( ఇది శ్రీహర్ష మహారాజ కృతి) లను తన వ్యాఖ్యానాలతో జనరంజకం చేశాడు. "న మూలం లిఖ్యతే/నానపేక్షిత ముచ్యతే"-మూలంలో లేనిది చెప్పను, అనవసరమైనదీ చెప్పను అంటూ ఆయన తన వ్యాఖ్య రచనా సరళి గురించి చెప్పుకున్న విషయాలు సుప్రఖ్యాతం.
మల్లినాథసూరి హాస్యప్రియత్వాన్ని గురించిన ఒక కట్టుకథ ఈ విధంగా వ్యాప్తిలో ఉంది. ఒకసారి మల్లినాథసూరి భార్య ' చాలామంది గురించి పద్యాలుచెబుతారుకదా, నాగురించికూడా ఓ పద్యం చెప్పండీ' అందిట. అప్పుడు ఆయన
అని అన్నాడుట.
చింతాకుల అంత విశాలమైన కళ్లతోను (అంటే, చికిలి కళ్లతో), వేపచిగురు తో సమానమైన జుట్టుతోను (అంటే, రాగిరంగు జుట్టుతో), మేరు పర్వతం తో సమానమైన నడుముతోను (అంటే, పెద్ద పొట్టతో) మల్లినాథులవారి భార్య ప్రకాశిస్తోంది అని ఈ శ్లోకానికి అర్థం.
అనుముల వెంకటశేషకవి
అనుముల వెంకటశేషకవి నెల్లూరు జిల్లాకు చెందిన ప్రముఖ శతావధాని.
ఈయనకు చిన్నతనం నుండే అవధాన శక్తి అబ్బినది.నెల్లూరులో స్కూలు ఫైనల్ చేస్తుండగానే మొట్టమొదట అష్టావధానం చేశారీయన. తరువాత చదువుకోవాలని రాజమండ్రి వెళ్ళారు. రాజమహేంద్ర వరంలో ఇరవై యేండ్లు కూడా లేని ఈయన శతావధానానికి అందరూ ఆశ్చర్య పోయేవారు. ఈయన మూడుసార్లు మాత్రమే శతావధానం చేశారు. తర్వాత ఆయన అష్టావధానాలే చేస్తూ వచ్చారు. ఆయన శతాధికంగా అష్టావధానాలు చేశారు.
ఇతవై యేట నుండి సంస్థానాలలో సాహిత్య విహారం చేయటం మొదలు పెట్టారు. సంస్థానాలు పోయిన తర్వాత సారస్వతానికి మరీ దీనస్థితి సంభవించింది. ఇప్పతి అకాడమీల కంటే అప్పటి సంస్థానాలె ఎంతో నయం అని అంటూండేవారాయన. ఆయన మొట్టమొదట "దైవం దిన్నె" సంస్థాన ప్రవేశం చేశారు.ఆయన ప్రతిభకు రాజమందిరాతిధ్యం, పండిత గోష్టి భాగధేయం కలిగాయి.
శేషకవి తన పద్నాలుగవ యేటనే రెండు నాటకాలు వ్రాసి ప్రచురించారు. మొదటిది "తారాశశాంక విజయం", రెండవది "సత్యనారాయన మహత్మ్యం". "చింతాదేవి" తొలి పద్య కృతి. "తెలుగు రాణి" తొలి నవల. "లలితాంజలి" మరియు "వివేకానంద" పద్య కృతులు అముద్రితాలు. "పోతన" నవల కూడా అముద్రితం గానే ఉండిపోయింది. సంస్కృతాంధ్ర , హిందీ, కన్నడ భాషల్లో నిష్ణాతులైన శేషకవికి సంస్కృతంలో బిల్హణ,కాళిదాసులూ, ఆంగ్లంలో షెల్లీ,కీట్స్ , హిందీలో ప్రేమ్‌చంద్ లు అభిమానులు. ఈయన శ్రీ ఆది శంకరాచార్యులు వ్రాసిన వివేకచూడామణి గ్రంథాన్ని తెలుగు అనువాదం చేశారు.
బండ్లవారిపాలెం
బండ్లవారిపాలెం, ఆంధ్ర ప్రదేశ్ రాష్ట్రములోని గుంటూరు జిల్లా కాకుమాను మండలం లోని గ్రామము.
భారతదేశం విడిచిపో ఉద్యమం
భారతదేశం విడిచిపో (ఆంగ్లంలో Quit India; హిందీలో भारत छोडो) అనేది భారత స్వాతంత్ర్య సంగ్రామంలో దేశ వ్యాప్తంగా ఆంగ్లేయులకు వ్యతిరేకంగా చేపట్టిన అవిధేయతా ఉద్యమము. అహింస, సహాయ నిరాకరణ మూల సూత్రాలుగా సాగిన ఈ ఉద్యమం ప్రపంచ దృష్టిని కూడా భారతదేశం వైపు ఆకర్షించింది. గాంధీజీ ప్రసంగంలో ఇచ్చిన "చేయండి లేదా చావండి" అనే పిలుపుతో ఈ ఉద్యమం 1942 ఆగస్టులో ప్రారంభమైనది. దీనినో "ఆగస్టు విప్లవ ఉద్యమం" అని కూడా పిలుస్తారు.
Rejected 'Quit India' resolution drafted by Mohandas K. Gandhi 27 April 1942
దొడ్డి కొమరయ్య
దొడ్డి కొమరయ్య (1927 - జులై 4, 1946) తెలంగాణ సాయుధ పోరాట రైతాంగ వీరుడు, తొలి అమరుడు.
హైదరాబాద్ సంస్థానాధీశుడు ఏడవ నిజాం నవాబు ఉస్మాన్ ఆలీ ఖాన్ నుంచి విముక్తి కోసం సంస్థాన ప్రజలు 1946 నుంచి 1948 మధ్య వీరోచిత పోరాటం చేశారు. దీన్నే తెలంగాణ విమోచనోద్యమంగా పిలుస్తారు. తెలంగాణ సాయుధ పోరాటం చరిత్ర వినగానే మొదటగా గుర్తొచ్చేది తెలంగాణ సాయుధ పోరాట రైతాంగ వీరుడు తొలి అమరుడు దొడ్డి కొమరయ్య . 1927లో వరంగల్లు జిల్లా దేవరుప్పుల మండలం కడవెండి గ్రామంలో సాధారణ గొర్రెల పెంపకందార్ల కుటుంబములో జన్మించాడు.ఇతని అన్న దొడ్డి మల్లయ్య కమ్యూనిస్టు పార్టీ గ్రామ నాయకుడు.
విసునూర్‌ దేశ్‌ముఖ్‌ రామచంద్రా రెడ్డి తల్లి జానకమ్మా దొరసాని. ఆమె కడికవెండిలో వుండేది. ఈమె ప్రజల పట్ల అతి క్రూరంగా వ్యవహరించేది. మనషులను వెట్టిచాకిరి చేయించడంలో వడ్డీలు వసూలు చేయడంలో రకరకాల శిక్షలు, జరిమానాలు విధించడంలో పేరుగాంచింది.
వెట్టి చాకిరికి దొపిడికి వ్యతిరేకంగా తెలంగాణ సాయుధ పోరాట సేనాని ఆరుట్ల రాంచంద్రారెడ్డి, కడివెండి వెళ్లి ఆంధ్ర మహా సభ సందేశాన్ని ప్ర్ర్రజలకు వినిపించాడు. దీంతో గ్రామంలో సంఘమేర్పడింది. ఉత్సాహంగా యువతీ యువకులు ముందుకొచ్చారు. దిన దినంగా కడివెండిలో సంఘం బలంగా అయింది. వెట్టచాకిరిని నిర్మూలించారు. దొరలు, విసునూర్‌ ల ఆటలను అరికట్టించారు.
భారతదేశానికి స్వాతంత్ర్యం వచ్చిననూ నిజాం సంస్థానంలోని ప్రజలకు మాత్రం స్వాతంత్ర్యం లేకపోవడాన్ని ఇక్కడి ప్రజలు జీర్ణించుకోలేక పోయారు. దేశమంతటా స్వాతంత్ర్యోత్సవాలతో ప్రజలు ఆనందంతో గడుపుచుండగా నిజాం సంస్థాన ప్రజలు మాత్రం నిరంకుశ బానిసత్వంలో కూరుకుపోయారు.
1946 జులై 2 న విసునూర్‌ నైజాం అల్లరి మూకలు రౌడీలతో 40 మంది వాచ్చారు. ప్రజలంతా ఏకమై కర్రలు, బడిశెలు, గునపాలు అందుకుని విసునూర్‌, నిజాం, రజాకర్లను తరిమికొట్టారు. నైజాం అల్లరి మూకలు, విసునూర్‌ తుపాకి తూటాలకు నేలరాలిన అరుణతార, తెలంగాణ విప్లవంలో చెరగని ముద్రవేసుకున్నాడు దొడ్డి కొమురయ్య. మరణ వార్త జనగాం ప్రాంత ఆంధ్రమహాసభ కార్యకర్తలందరకీ విషాదకరమైన వార్తయింది. దేశ్‌ముఖ్‌, విసు నూర్‌ ఆగడాలన ఎదుర్కోవవడానికి పాలకుర్తి ప్రాంతం నుంచి యాదగిరిరావు, నిర్మల్‌ కృష్ణమూర్తి, నాయకత్వంలో ఆరు వేల మంది ప్రజాసైన్యం దొడ్డి కొమరయ్య మృతదేహానికి పోస్టుమార్టం జరిగింది. వేలాది మంది జనం నాయకత్వంలో అంతిమ యాత్ర జరిగింది.
రెజీనా
రెజీనా కాసాండ్రా (జ. 1988 డిసెంబరు 13) తమిళ్, తెలుగు, కన్నడ భాషల్లో నటించిన భారతీయ నటి. ఈమె తెలుగులో నటించిన "శివ మనసులో శృతి" (2012), "రొటీన్ లవ్ స్టోరీ" (2012), "కొత్త జంట" (2014) సినిమాల్లో తను నటించిన పాత్రల ద్వారా గుర్తింపు పొందింది.
ఘట్టమనేని హనుమంతరావు
ఘట్టమనేని హనుమంతరావు ప్రముఖ తెలుగు సినీ నిర్మాత మరియు హీరో కృష్ణ సొదరుడు. ఇతడు పద్మాలయా పిక్చర్స్ సంస్థలో భాగస్వామిగా పలు తెలుగు మరియు హిందీ సినిమాలను నిర్మించారు.
విక్రమసింహ
విక్రమసింహ 2014లో విడుదలైన తెలుగు అనువాద చిత్రము. తమిళ చిత్రం కోచ్చడియాన్ దీనికి మాతృక.
కళింగపట్నం-కొత్తపట్నం. వీటికి రాజా మహేంద్ర (జాకీషరాఫ్), ఉగ్రసింహ (నాజర్) మహారాజులు. ఇరువురికి అస్సలు సరిపడదు. మహేంద్రకు పెద్ద బలం, సర్వ సైన్యాధ్యక్షుడు రానా (రజనీకాంత్). ఒక దశలో రెండు రాజ్యాలు యుద్దానికి దిగుతాయి. అలాంటి సమయంలో రానా శత్రురాజు ఉగ్రసింహతో చేతులు కలిసి, తన సైన్యాన్ని వెనక్కు నడిపిస్తాడు. దీంతో మహేంద్ర ఆగ్రహంతో రానాను బహిష్కరిస్తాడు. కానీ ఆ తరువాత రానా వెళ్లి ఉగ్రసింహను చంపాలని చూస్తాడు. అసలు రానా ఆలోచన ఏమిటి? అసలు విక్రమసింహా ఎవరు? చివరకు ఏం జరిగింది.. అంటే దానికో ఫ్లాష్‌బ్యాక్ ఉంటుంది. అదేమిటి? చివరకు ఏం జరిగింది అన్నది మిగిలిన కథ.
హరిభట్టు
ఖమ్మం జిల్లా సాహితీ రంగంలో హరిభట్టు ముందువరుసలో వుంటారు. ఈయన ఖమ్మంజిల్లా ఆదికవిగా పేరుగాంచారు. హరిభట్టు పూర్తిపేరు ‘హరిహరభట్టు’ తండ్రి పేరు రాఘవరామచంద్ర చట్టోపాద్యాయులు, ఛటోపాద్యాయ అనేది ఇంటిపేరు కాదు. వీరి తండ్రిగారిని కొందరు రాఘవయ్య అనికూడా పిలిచే వారు. తల్లి తిమ్మమ్మ (తిమ్మమాంబ) ఈయన భారద్వాజ గోత్రుడు, ఆపస్తంబ సూత్రుడు. 
ఇతని కాలం క్రీ.శ 1475 - 1535 మధ్యకాలం నాటివాడని ఆంధ్రకవి తరంగిణిని రచించిన చాగంటి శేషయ్యగారు నిర్ణయనిర్ధారణ చేసారు.
ఈయన మత్స్య పురాణము, వరాహ పురాణము, నారసింహ పురాణము మొదలైన పురాణాలను ఆంధ్రీకరించడమే కాక స్వయంగా సంస్కృత భాషలో కూడా గ్రంథాలను రచించారు. హరిభట్టు తన ‘వరాహ పురాణం’రచనను (1510) కంబంమెట్టు (ఖమ్మం) కరణం కొలిపాక ఎఱ్ఱయకు అంకితం ఇచ్చారట.మత్స్యపురాణాన్ని క్రీ.శ 1525 ప్రాంతమున ఆంధ్రీకరించి దానిని శ్రీరంగనాధునికి అంకితము చేసారు. పోతన భాగవతములో కొన్ని భాగములు లుప్తము కాగా, ఏకాదశ ద్వాదశ స్కంధాలను 1500 సంవత్సరము ప్రాంతములోనూ, షష్ఠ్యస్కందమును 1520 ప్రాంతములోనూ పూరించారు. భాగవతములోని నిషష్ఠ ఏకాదశ, ద్వాదశ స్కంధములు, నారసింహపురాణము ఉత్తరభాగము, శృంగారదీపిక అను గ్రంథాలను కూడా రచించారు.
బమ్మెర పోతన, మాదయగారి మల్లన పద్యనడకలను అనుసరించి హరిభట్టు ఖమ్మమును శ్రీహరిలీలా విలాసమునకే ఆటపట్టుగా చేసారు.
చరిగొండ ధర్మన్న వీరికి సమకాలికులని చెపుతారు.
యాకూబ్ (కవి)
తెలుగు కవిత్వంలో ‘బహుత్ ఖూబ్ యాకూబ్’’ అని చేకూరి రామారావు(చేరా) గారి ఆంధ్రజ్యోతి పత్రిక చేరాతలు శీర్షికలో కొనియాడబడిన కవి యాకూబ్. కేంద్ర సాహిత్య అకాడమీ తెలుగు సలహాదారుడిగా నియమించబడ్డారు.
పుట్టింది ఖమ్మం జిల్లా కారేపల్లె మండలం రొట్టమాకు రేవు గ్రామం. పుట్టిన తేదీ మార్చి 2 1962. తల్లిదండ్రులు షేక్ హూరాంబీ, షేక్ మహమ్మద్ మియా. ఐదుగురు అన్నదమ్ములు, ఒక చెల్లెలలో యాకూబ్ రెండవవారు.
ఉన్నత పాఠశాల వరకూ కారేపల్లి సింగరేణి మండలంలోని ప్రభుత్వ ఉన్నత పాఠశాలలో, కొత్తగూడెం లోని కె.వై.కె.ఆర్.వై అండ్ బి.యన్ గౌడ్స్ ప్రభుత్వ జూనియర్ కళాశాలలో ఇంటర్మీడియట్ బైపిసి, ఖమ్మం లోని శీలం సిద్దారెడ్డి డిగ్రీ కళాశాలలో బికాం డిగ్రీ చదివారు.అనంతరం ఉస్మానియా విశ్వవిద్యాలయం నుంచి యం.ఎ తెలుగు చేసి, మసాబ్ ట్యాంక్ లోని కాంప్రహెన్సివ్ కాలేజ్ లో తెలుగు పండిత శిక్షణ పొందారు.1990లో రాజమండ్రి తెలుగు విశ్వవిద్యాలయం, సాహిత్య పీఠం నుండి తెలుగు సాహిత్య విమర్శ లో రారా మార్గం అనే అంశంలో యం.ఫిల్ పట్లా పొందారు.2007లో ఉస్మానియా విశ్వవిద్యాలయం నుండి ‘తెలుగు సాహిత్య విమర్శ - ఆధునిక ధోరణులు’ పైలో పరిశోధన చేసి పి.హెచ్ డి డాక్టరేట్ పొందారు.
1991 మే 10 న డాక్టర్ పి.లక్ష్మి (శిలాలోలిత) గారితో వివాహం జరిగింది. వీరికి ఇద్దరు కుమారులు సందీప్, సాహిర్ భారతి .
ప్రస్తుతం హైదరాబాద్ లోని చైతన్యపురిలో స్వంత ఇంటిలో నివసిస్తున్నారు. 1990 నుంచి హైదరాబాద్ లోని అన్వర్ ఉల్ ఉలూమ్ కళాశాల లో తెలుగు శాఖ అధ్యక్షునిగా విధినిర్వహణలో ఉన్నారు. 2008 లో ద్రవిడ యూనివర్శిటీ, కుప్పంలో డిప్యుటేషన్ పై కంట్రోలర్ ఆఫ్ ఎగ్జామినేషన్ గా బాధ్యతలు నిర్వహించారు.
అంతర్జాలంలో బహుళ ప్రాచుర్యం పొందుతున్న తెలుగు కవిత్వ వేదిక కవి సంగమంను ప్రారంభించి నిర్వహిస్తున్నారు. దీని ద్వారా వందలాది మంది కవుిల కవుల కవిత్వాలను ఒక దగ్గర చేర్చుతున్నారు. రొట్టమాకురేవు కవితా పురస్కారం తన తండ్రిగారైన కీ.శే. షేక్ మహమ్మద్ మియా, గురువుగారైన కీ.శే. కె.యల్. నరసింహారావు, మామగారైన కీ.శే. పురిటిపాటి రామిరెడ్డి గార్ల స్మారక కవితా పురస్కారాన్ని ఏర్పాటుచేసి, యువ కవులకు అందజేస్తున్నారు.
శిలాలోలిత
శిలాలోలిత కలం పేరుతో తన రచనా వ్యాసాంగాన్ని కొనసాగిస్తున్న రచయిత్రి డాక్టర్ పి. లక్ష్మి. ప్రముఖ కవయిత్రి, విమర్శకురాలు.
1958, 12 జూలై న హైదరాబాద్ లోని శంషాబాద్ జన్మించారు. తల్లిదండ్రులు పి.యం మణి (రచయిత్రి), పి. రామిరెడ్డి (హిందీ ఉపాధ్యాయులు).1991 మే 10 న కవి యాకూబ్ గారితో వివాహం జరిగింది. వీరికి ఇద్దరు కుమారులు సందీప్, సాహీర్ భారతి.
ప్రస్తుతం హైదరాబాద్ లోని చైతన్యపురిలో స్వంత ఇంటిలో నివసిస్తున్నారు. 1993 నుండి జి.యల్.ఆర్ న్యూ మోడల్ జూనియర్ కళాశాలలో తెలుగు జూనియర్ అధ్యాపకురాలిగా పనిచేస్తున్నారు.
ఇరికేపల్లి
"ఇరికేపల్లి" గుంటూరు జిల్లా, దాచేపల్లి మండలానికి చెందిన గ్రామం. పిన్ కోడ్ నం. 522 414., ఎస్.టి.డి.కోడ్ = 08649.
ఈ గ్రామం నడికుడి (దాచేపల్లి మండలం) గ్రామ పంచాయతీ పరిధిలోని గ్రామం.
ఈ ఆలయంలో 2014,మే-30 శుక్రవారం నాడు, అంకమ్మ తల్లి తిరునాళ్ళను ఘనంగా నిర్వహించారు. ఈ సందర్భంగా భక్తులు, మహిళలు ఆలయానికి చేరుకొని అమ్మవారికి ప్రత్యేక పూజలు చేసారు. భక్తులు గ్రామ వీధులలో అమ్మవారిని ఊరేగించారు. మహిళలు బోనాలతో ప్రదర్శనలు చేసారు. ఈ సందర్భంగా భక్తులకు అన్నదానం నిర్వహించారు.
గద్దె రామ్మోహన్ రావు
గద్దె రామ్మోహన్ రావు కృష్ణా జిల్లాకు చెందిన తెలుగుదేశం నాయకుడు.విజయవాడ లోక్ సభ స్థానం నుంచి 13 వ లోక్ సభకు ఎన్నిక అయినారు. 1999 లో గన్నవరం శాసనసభ నియోజకవర్గం నుంచి, 2014 లో విజయవాడ(తూర్పు) నియోజకవర్గం నుంచి గెలుపొందారు.